AIŠKINAMASIS RAŠTAS

Dėl savivaldybės funkcijoms vykdyti reikalingų teritorijų pripažinimo svarbiomis vietos bendruomenėms

1. **Parengto tarybos sprendimo projekto tikslai ir uždaviniai**

Pripažinti Molėtų rajono savivaldybės teritorijas, esančias Joniškio II kaime, Vilos gatvėje, Joniškio seniūnijoje, Dubingių mstl., Kranto gatvėje, Dubingių seniūnijoje, Juodėnų kaime, Čiulėnų seniūnijoje (prie Virintų ežero), Balninkų mstl., Verėjimų gatvėje, Balninkų seniūnijoje, Bijutiškio kaime, Dubingių seniūnijoje (prie Stirnos ežero) ir esančią teritoriją tarp Molėtūno gatvės Molėtų mieste ir S. Dariaus ir S. Girėno gatvės Ažubalių kaime (kelias į Alantą), kaip svarbias vietos bendruomenės objektais, skirtas bendram (viešam) naudojimui, reikalingas savivaldybės funkcijoms vykdyti, reikalingų rekreacijos tikslams skirtų objektų eksploatacijai ir skirtas bendram (viešam) naudojimui ir reikalingų komunalinio ūkio (naudojamiems ir naujiems infrastruktūros objektams) tikslams skirtų objektų eksploatacijai.

Pripažinus minėtas teritorijas, kaip svarbias vietos bendruomenės objektais, bus priskirta prie valstybės išperkamos valstybinės žemės sklypų ir suprojektuoti žemės reformos žemėtvarkos projekte visuomenės poreikiams skirtos teritorijos.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas ir Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punktas.

Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo 12 straipsnio 1 dalies 3 punkte nurodyta, kad valstybės išperkamai žemei savivaldybių funkcijoms vykdyti reikalingų komunalinio ūkio, rekreacijos, poilsio tikslams skirtų objektų svarbą vietos bendruomenei savo sprendimu pripažįsta savivaldybės taryba.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - priėmus sprendimą teritorijos, esančios Joniškio II kaime, Vilos gatvėje, Joniškio seniūnijoje; Dubingių mstl., Kranto gatvėje, Dubingių seniūnijoje; Juodėnų kaime, Čiulėnų seniūnijoje (prie Virintų ežero); Bijutiškio kaime, Dubingių seniūnijoje (prie Stirnos ežero) bus pripažintos, kaip svarbios vietos bendruomenei ir skirtos bendram (viešam) naudojimui, reikalingos rekreacijos tikslams – bendruomenių paplūdimių įrengimui.

Balninkų mstl., Verėjimų gatvėje, Balninkų seniūnijoje teritorija bus skirta bendram (viešam) naudojimui, kurioje yra įrengta asfaltbetonio dangos aikštelė, vasaros estrada su žiūrovinėmis vietomis. Bendruomenė šioje teritorijoje organizuoja savo renginius ir šventes.

Teritorija tarp Molėtūno gatvės Molėtų mieste ir S. Dariaus ir S. Girėno gatvės Ažubalių kaime (kelias į Alantą), reikalinga komunalinio ūkio (naudojamiems ir naujiems infrastruktūros objektams) objektų eksploatacijai. Šioje teritorijoje vadovaujantis teritorijų planavimo dokumentais (Molėtų miesto bendruoju planu), atsiranda galimybė numatyti suformuoti sklypą gatvės, dviračių ir pėsčiųjų takų įrengimui.

Neigiamų priimto sprendimo projekto pasekmių nenumatoma.

**4. Priemonės sprendimui įgyvendinti**

Užsakyti sklypų kadastrinius matavimus

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos reikalingos kadastrinių matavimų atlikumui

**6. Vykdytojai, įvykdymo terminai**

Molėtų rajono savivaldybės administracija, 2017 m. II-IV ketvirčiai